kardosdrur/scandi-wiki huggingface dataset:
Cummins

Cummins Inc. er en multinational amerikansk producent af motorer, filtreringsprodukter, generatorer og andre dele til bilindustrien.
De har hovedkvarter i Columbus, Indiana og deres produkter sælges i ca. 190 lande igennem 600 distributører og 7.200 forhandlere. I 2022 solgte de for 28 mia. US$.

Cummins Engine Company blev etableret i Columbus, Indiana den 3. februar 1919 af mekaniker Clessie Cummins og bankansat William Glanton Irwin.

Referencer 

Maskinproducenter fra USA
Etableret i 1919
Lear Corporation

Lear Corporation er en multinational amerikansk producent af bilsæder og elektriske systemer som underleverandør til bilindustrien. I 2017 havde de en omsætning på 20,467 mia. US$ samt 174.000 ansatte.

Lear Corporation blev etableret som American Metal Products i 1917 i Detroit, Michigan. Fra starten af producerede de metaldele til luftfartindustrien og bilindustrien.

Referencer 

Fremstillingsvirksomheder fra USA
Etableret i 1917
BorgWarner

BorgWarner Inc. er en multinational amerikansk producent af bildele, hvilket gælder mekaniske- og elektriske systemer. De har hovedkvarter i Auburn Hills, Michigan. De har 93 fabrikker i 22 lande og ca. 49.000 ansatte.

Virksomheden blev etableret i 1928 som Borg-Warner Corporation. Det skete ved en fusion mellem Borg & Beck, Marvel-Schebler, Warner Gear og Mechanics Universal Joint.

Referencer 

Fremstillingsvirksomheder fra USA
Etableret i 1928
Senatet (Thailand)

Thailands senat (thai: วุฒิสภา, transskription: Wutthisapha; tidligere benævnt พฤฒสภา, transskription: Phruetthasapha) er det thailandske parlaments overhus. I overensstemmelse med Thailands forfatning fra 2017 er senatet et ikke-partisk lovgivende kammer, der består af 250 medlemmer. Alle 250 senatorer er udpeget af det kongelige thailandske militær for en fem-årig periode fra 28. maj 2019, til udløb i 2024.

Både Senatet og Repræsentanternes Hus blev opløst som følge af det militærkuppet i 2014, hvor de blev erstattet med Den Nationale lovgivende Forsamling med et kammer på 250 medlemmer, udvalgt af Det Nationale Råd for Fred og Orden (National Council for Peace and Order). 2017-forfatningen, som blev godkendt ved en folkeafstemning i 2016, gav mulighed for et senat med 250 medlemmer, som ikke blev valgt, men derimod udpeget af en særlig komité, der var udpeget af militæret. Som sådan er senatet siden 2019 ofte blevet betragtet som et gummistempel for beslutninger, der allerede er truffet af militærets ledere.

Historie 

Tokammersystem opstod først med forfatningen af 1946, da Pridi Banomyong-regeringen indførte et overhus efter britisk forbillede. Senatet skulle vælges fuldt ud, men valget ville være indirekte, da Repræsentanternes Hus ville vælge senatorerne for seks år af gangen. Forfatningen fra 1946 blev imidlertid ophævet kort tid efter ved et militærkup. Efterfølgende forfatninger så kun lejlighedsvis tokammersystem, og når det fandtes, var senatet fyldt med udnævnte senatorer fra militæret og eliten. Først med 1997-forfatningen blev det atter et fuldt valgt senat. 1997-forfatningen blev ophævet efter militærkuppet i 2006. Den ny 2007-forfatning opfordrede til et halvt valgt/halvt udpeget senat. 2007-forfatningen blev ophævet i 2018 efter militærkuppet i 2014, hvorefter senatet blev fuldt udpeget.

 1947, første senat med 100 kongligt udpegede senatorer.
 1952, tilbagevenden til etkammersystem med 123 medlemmer.
 1968, genetablering af senatet med 164 kongeligt udpegede senatorer.
 1972, den thailandske lovgivende forsamling bliver forbudt af Thanom Kittikachorn.
 1974, genetablering af det kongeligt udpegede senat.
 1976, tilbagevenden til etkammersystem med 360 kongeligt udpegede medlemmer.
 1978, genetablering af senatet med 225 kongeligt udpegede senatorer.
 1991, tilbagevenden til etkammersystem med 292 kongeligt udpegede medlemmer.
 1997, etablering af det første fuld ud valgte senat med 200 senatorer, valgt for en 6-års periode.
 2006, efter militærkuppet i 2006 indføres en midlertidig forfatning med en 250-medlemmers lovgivende forsamling.
 2007, genetablering af senatet, hvor halvdelen af senatorerne er udpeget og halvdelen valgt.
 2014, efter militærkuppet i 2014 indføres en midlertidig forfatning med en 220-medlemmers lovgivende forsamling.
 2018, efter vedtagelse af 2017-forfatningen, bliver nationalforsamlingen genindført.
 2019, det ny senat består af 250 senatorer udpeget af militæret for en fem-årig periode, der bliver samtidigt afholdt parlamentsvalg til Repræsentanternes Hus.

Referencer 

Parlamenter
Thailands politik
Etableret i 1947
Dana Incorporated

Dana Incorporated er en multinational amerikansk producent af bildele som aksler, drivaksler, transmissioner, elektrodynamik, termik, forsegling og digitalt udstyr til bilindustri. Hovedkvarteret er lokaliseret i Maumee, Ohio. De har ca. 33.000 ansatte i 33 lande, samt en omsætning på 8,6 mia. US$.

I 1904 begyndte Clarence W. Spicer, ingeniør, opfinder og grundlægger af virksomheden at fremstille U-koblinger i Plainfield, New Jersey.

Referencer 

Fremstillingsvirksomheder fra USA
Etableret i 1904
Linamar

Linamar Corporation (TSX:LNR) er et canadisk industriselskab indenfor mobilitet, tilgængelighed, jordbrug og MedTech.
Koncernen ejer mærkerne Skyjack, MacDon og Salford og bilindustrien udgør en væsentlig del af virksomhedens forretninger. Der fremstilles drivlinjer, motorer og transmissioner. Linamar har 26.550 ansatte på 65 fabrikker i 17 lande.

Linamar blev etableret i 1966 af ungarske Ferenc (Frank) Hasenfratz.

Referencer 

Fremstillingsvirksomheder fra Canada
Etableret i 1966
Nemak

Nemak, S.A.B. de C.V. er en mexicansk producent af bildele som motorblokke, cylinderhoveder, transmissioner og andre bildele i aluminium.
Det er et datterselskab til ALFA Group.

Referencer 

Virksomheder fra Mexico
Etableret i 1979
Aisin

er en japansk producent af bildele og underleverandør til bilindustrien. Aisin er en del af Toyota og den største aktionær er Toyota Motor, der ejer 24,8 %.

Virksomheden blev etableret i 1965 og fremstiller motorer drivlinjer, chassis og andre bildele.

Referencer 

Fremstillingsvirksomheder fra Japan
Etableret i 1965
Ken Sema

Kenneth Nlata Sema (født 30. september 1993) er en svensk professionel fodboldspiller, som spiller for EFL Championship-klubben Watford og Sveriges landshold.

Klubkarriere

Tidlige karriere 
Sema begyndte sin karriere hos IFK Norrköping, og blev rykket op på førsteholdet i 2013. Han fik dog aldrig en kamp for klubben, da han blev udlejet til IF Sylvia i 2013 sæsonen. Han fik herefter ikke sin kontrakt med Norrköping fornyet, og han forlod klubben ved sæsonens udgang.

Sema skiftede i 2014 til Ljungskile SK, og han tilbragte to sæsoner med klubben.

Östersunds FK 
Sema skiftede i januar 2016 til Östersunds FK.

Watford 
Sema skiftede i juli 2018 til Watford.

Leje til Udinese 
Sema blev i 2019-20 sæsonen udlejet til Watfords søsterklub Udinese.

Landsholdskarriere

Olympiske landshold 
Sema var del af Sveriges trup til sommer-OL 2016.

Seniorlandshold 
Sema debuterede for Sveriges landshold den 12. januar 2017.

Privat 
Sema er født i Sverige til forældre fra den Demokratiske Republic Congo. Hans storebror Maic Sema er også fodboldspiller.

Titler 
Östersunds FK
 Svenska Cupen: 1 (2016-17)

Referencer

Eksterne henvisninger 

Personer fra Norrköping
Fodboldspillere fra Sverige
Fodboldlandsholdsspillere fra Sverige
Fodboldspillere fra IFK Norrköping
Fodboldspillere fra IF Sylvia
Fodboldspillere fra Ljungskile SK
Fodboldspillere fra Östersunds FK
Fodboldspillere fra Watford F.C.
Fodboldspillere fra Udinese Calcio
Deltagere ved det europæiske mesterskab i fodbold 2020
Fodboldspillere ved sommer-OL 2016
Yazaki

er en japansk producent af bildele. Virksomhedens oprindelse er i Japan, hvor den blev grundlagt i 1929 og hovedkontoret er i Tokyo. I dag er det en multinational koncern, hvor 90 % af de ca. 300.000 ansatte er i andre lande.

Produkterne inkluderer elektriske kabler, instrumenter, aircon og andet til bilindustri.

Referencer 

Fremstillingsvirksomheder fra Japan
Etableret i 1929
Toyota Boshoku

Toyota Boshoku Corporation () er japansk producent af bildele og en del af Toyota.

De fremstiller luftfiltre, sensorer, inderbeklædning, sikkerhedsseler og andre komponenter til bilindustri. Virksomheden blev grundlagt af Toyoda Sakichi i 1918 som en producent af tekstilløsninger.

Referencer 

Fremstillingsvirksomheder fra Japan
Etableret i 1918
Marelli

Marelli Holdings Co., Ltd. er en japansk underleverandør til bilindustrien. Den blev etableret i 2019 ved en fusion mellem Calsonic Kansei og Magneti Marelli. De har hovedsæde i Tokyo.

Referencer 

Fremstillingsvirksomheder fra Japan
Etableret i 2019
JTEKT

JTEKT Corporation () er et japansk industriselskab og producent af bildele. Det blev etableret i 2006 ved en fusion mellem Koyo Seiko og Toyoda Machine Works.

Produkterne omfatter lejer, drivlinjer, maskinværktøj, styreprodukter og bevægelseskontrol.

Referencer 

Fremstillingsvirksomheder fra Japan
Etableret i 2006
Sumitomo Rubber Industries

er en japansk producent af dæk og gummiprodukter. Det er en del af Sumitomo og har hovedkvarter i Kobe. Produkterne inkluderer golfbolde og tennisbolde samt dæk af mærkerne Dunlop (i bestemte regioner), Falken og Ohtsu.

Referencer 

Fremstillingsvirksomheder fra Japan
Etableret i 1909
NSK Ltd.

på nogle markeder kendt som NSK Automation er en japansk producent af maskinlejer. De producerer maskinlejer og præcisionsmaskiner og -dele samt billejer og bilkomponenter.
De har over 30.000 ansatte på 65 fabrikker i 14 lande.

Referencer 

Fremstillingsvirksomheder fra Japan
Yanfeng Automotive Interiors

Yanfeng Automotive Interiors (YFAI) er en kinesisk underleverandør til bilindustrien med hovedkvarter i Shanghai. De udvikler og fremstiller komponenter til biler og andre køretøjer. Yanfeng Automotive Interiors har 33.000 ansatte i 20 lande.

Referencer 

Fremstillingsvirksomheder fra Kina
Etableret i 2015
Weichai Power

Weichai Power Co., Ltd. er en kinesisk producent af dieselmotorer med hovedkvarter i Weifang, Shandong. De fremstiller også gaffeltrucks og motordele til ikke-diesel biler.
Weichai Power blev etableret 23. december 2002.

Referencer 

Fremstillingsvirksomheder fra Kina
Etableret i 2002
Mileta Rajović

Mileta Rajović (født 17. juli 1999) er en dansk professionel fodboldspiller, som spiller for EFL Championship-klubben Watford.

Klubkarriere

Tidlige karriere 
Efter at have spillet for Brøndby, AB og Randers på ungdomsniveau, skiftede Rajović i september 2018 til B.93, hvor han gjorde sin førsteholdsdebut. Han skiftede i januar 2019 til HB Køge, og spillede en halv sæson i klubben, før han forlod ved kontraktudløb i sommeren 2019.

Rajović skiftede i juli 2019 til FC Roskilde.

Næstved Boldklub 
Rajović skiftede i januar 2021 til Næstved Boldklub. Han imponerede stort i 2021-22 sæsonen, da han scorede 18 sæsonmål, som var med til at sikre, at Næstved rykkede op i 1. divisionen. Han blev kåret som årets profil i sæsonen.

Kalmar FF 
Rajović skiftede i december 2022 til svenske Kalmar FF i en aftale som gjorde ham til Næstveds dyreste salg nogensinde. Han havde en fantastisk start på sin tid hos Kalmar, da han scorede 12 mål i sine første 15 kampe for klubben.

Watford 
Rajović skiftede i august 2023 til Watford.

Referencer

Eksterne henvisninger 

Fodboldspillere fra Danmark
Fodboldspillere fra B.93
Fodboldspillere fra HB Køge
Fodboldspillere fra FC Roskilde
Fodboldspillere fra Næstved BK
Fodboldspillere fra Kalmar FF
Fodboldspillere fra Watford F.C.
Humpolec

Humpolec (tjekkisk udtale: [ˈɦʊmpɔlɛt͡s] ; ) er en by i distriktet Pelhřimov i regionen Vysočina  i Tjekkiet med omkring 11.000 indbyggere.

Landsbyerne Brunka, Hněvkovice, Kletečná, Krasoňov, Lhotka, Petrovice, Plačkov, Rozkoš, Světlice, Světlický Dvůr og Vilémov er administrative dele af Humpolec.

Geografi 
Humpolec ligger omkring 22 km  nordvest for Jihlava, omtrent halvvejs mellem Prag og Brno i Křemešník-højlandet. Det højeste punkt er bakken Krásná vyhlídka med en højde på 663 moh. Der er adskillige små damme i kommunen, nogle af dem er i byområdet.

Historie 
Den første skriftlige omtale af Humpolec er fra 1178. I det 13.-15. århundrede var det en sølvmineby. Humpolec blev kendt for draperiproduktion fra det 17. århundrede, som nåede sit højdepunkt i det 19. århundrede.

Økonomi 
Humpolec er traditionelt en industriby. Den største arbejdsgiver er Valeo Compressor Europe, en producent af kompressorer til biler. Siden 1597 er Bernard Bryggeri etableret i byen.

Transport 
Motorvej D1 fra Prag til Brno går gennem Humpolec.

Den lokale jernbane til Havlíčkův Brod starter her.

Seværdigheder 
Sankt Nikolaus Kirke var oprindeligt en tidlig gotisk kirke, genopbygget i 1721-1722 i gotisk-barok stil af Jan Santini Aichel. Dens nuværende nygotiske form er et resultat af genopbygningen i 1895.

Den evangeliske kirke blev bygget i historisk stil i 1862, og tårnet blev tilføjet i 1890-1891. Sammen med præstegården fra 1854 og den evangeliske skole udgør den et område fredet som kulturminde.

Referencer 

 
 Brewery in Humpolec

Byer i Tjekkiet
Byer i Vysočina
Sønder Herred (flertydig)

Sønder Herred kan henvise til:
 Sønder Herred – et herred på Bornholm
 Falsters Sønder Herred – et herred på Falster i Maribo Amt
 Djurs Sønder Herred – et herred på Djursland i Randers Amt
 Langelands Sønder Herred – et herred på Langeland i Svendborg Amt
 Als Sønder Herred – et herred på Als i Sønderborg Amt
 Morsø Sønder Herred – et herred på Mors i Thisted Amt
Tusmørkelevende dyr

I zoologi er et tusmørkelevende dyr et dyr, der primært er aktivt ved tusmørke, der enten er aktiv ved dæmring, ved skumring eller begge dele. Dette adskiller sig fra dagaktive og nataktive dyr, hvor dyret er aktivt i henholdsvis dagslys og mørke. Nogle tusmørkelevende dyr kan også være aktive ved måneskin eller i løbet af en overskyet dag. Nogle dyr er kun aktive før solopgang, og andre kun efter solnedgang.

Der er en række faktorer, der har indflydelse på, hvilket tidspunkt på dagen et dyr er aktivt.

Zoologi
Křižanov højlandet

Křižanov-højlandet (, ) er et højland og en geomorfologisk mesoregion i Tjekkiet. Det ligger hovedsageligt i Vysočina-regionen.

Geomorfologi 
Křižanov-højlandet er en mesoregion af det Bøhmisk-mæhriske højland inden for det Bøhmiske massiv. Det grænser op til andre mesoregioner i det bøhmiske-mæhriske højland.

De højeste toppe er Harusův kopec på 741 moh. over havets overflade, Špičák på 734 m, Mařenka på 711 m , Ještěnice på 710 m, Havlína på 706 m og Kyjov på 703 moh.

Geologi 
Højlandet udgør sammen med tærsklen for det øvre Svratka-højland og Jevišovice-højlandet den vest-mæhriske del af den moldanubiske zone.

Pædologi 
Den primære sammensætning er migmatit, granit og gneis. Jordbunds horisonten er hovedsageligt fluvisol og cambisol.

Geografi 
Området har en hesteskoform, der strækker sig fra Tišnov i øst, til Žďár nad Sázavou i nordvest og Jemnice i sydvest. Højlandet har et areal på 2.722 km2  og en gennemsnitlig højde på 536 moh.

Floderne Jihlava, Oslava og Thaya har deres udspring her.

De mest befolkede byer i territoriet er Jihlava (mindre del), Žďár nad Sázavou, Velké Meziříčí, Nové Město na Moravě, Dačice, Třešť og Velká Bíteš.

Vegetation 
Bjergkæden er 47% skovklædt, med plantager med graner, lind, ahorn og birk.

Referencer 

 Geografický místopisný slovník, Academia, Praha, 1993.

Bøhmen
Mæhren
Bjerge og bakker i Tjekkiet
Grand Prix de Fourmies 2023

Grand Prix de Fourmies 2023 var den 90. udgave af det franske cykelløb Grand Prix de Fourmies. Det blev kørt den 10. september 2023 med start og mål Fourmies i departementet Nord. Løbet var en del af UCI ProSeries 2023.

Løbet blev vundet af belgiske Tim Merlier fra .

Resultater

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 

2023
UCI ProSeries 2023
Ljudmila Tjursina

Ljudmila Aleksejevna Tjursina (russisk: Людми́ла Алексе́евна Чурсина́; født 20. juli 1941 i Dusjanbe i Tadsjikistan i Sovjetunionen) er en russisk filmskuespillerinde. Hun har optrådt i mere end 50 film og tv-shows siden 1962. I 1981 var hun medlem af juryen ved den 12. Internationale filmfestival i Moskva. Som 30-årig modtog hun som den yngste skuespillerinde nogensinde prisen Folkets kunstner i Sovjetunionen.

Udvalgt filmografi 
 Kogda derevja byli bolsjimi (da.: Hvor træerne var høje) (1961) som Zoya
 Tumannost Andromedy (da.: Andromedagalaksen) (1967) som Louma Lasvi
 Vesna na Odere (da.: Forår ved Oder) (1967) som Tanja
 Virineja (1968) som Virineya
 Zjuravusjka (da.: En lille kran) (1968) som Marfa
 Adjutant ego prevoskhoditelstva (da.: Hans Excellenses adjudant]] (1969) som Oksana
 Goya – oder der arge Weg der Erkenntnis (film fra DDR, 1971) som Pepa
 Olesja (1971) som Olesja
 Skaz pro to, kak tsar Pjotr arapa zjenil (da.: Hvordan zar Peter den Store giftede sig med araberen (1976) som Katarina 1. af Rusland
 Rus iznatjalnaja (Oprindelige Rusland'') (1985) som Aneya

Politisk holdning 
Den 11. marts 2014 støttede hun Ruslands annektering af Krim ved at være medunderskriver på en offentlig undeskriftsindsamling "Ruslands kulturfigurer - støtte til præsident Putins holdning om Ukraine og Krim".

Referencer

Eksterne henvisninger 
 

Skuespillere fra Sovjetunionen
Skuespillere fra Rusland
Personer fra Tadsjikistan
San Diego Open 2024

San Diego Open 2024 er en tennisturnering for kvinder, der bliver spillet udendørs på hardcourt-baner i Barnes Tennis Center i San Diego, Californien, USA i perioden . - . september 2024. Det er den tredje udgave af San Diego Open siden den første turnering i 2022. Turneringen er en del af WTA Tour 2024 i kategorien WTA 500.

Præmier 

Den samlede præmiesum for turneringen androg $ ___ og fordelte sig som følger.

Damesingle

Hovedturnering 

Hovedturneringen havde deltagelse af 28 spillere fordelt på:
 __ spillere, der havde kvalificeret sig direkte til hovedturneringen i kraft af deres placering på WTA's verdensrangliste fire uger før turneringens start.
 _ spillere, der havde modtaget et wildcard (markeret med WC).
 _ spillere, der havde kvalificeret sig til hovedturneringen fra kvalifikationen (markeret med Q).

Kvalifikation 

Kvalifikationen blev afviklet i weekenden inden hovedturneringen, hvor 16 spillere spillede om de sidste fire pladser i hovedturneringen.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Damedouble 

Damedoublerækken havde deltagelse af 16 par, hvoraf et par havde modtaget et wildcard.

Eksterne henvisninger 
 San Diego Open 
 WTA - San Diego 2024

Noter 

2024
WTA Tour 2024
Nové Město na Moravě

Nové Město na Moravě (tjekkisk udtale: [ˈnovɛː ˈmɲɛsto ˈna moravjɛ] ; ) er en by i distriktet Žďár nad Sázavou i regionen Vysočina i Tjekkiet med omkring 9.900 indbyggere. Det er kendt som et vintersportssted. Den historiske bymidte er velbevaret og er beskyttet ved lov som en bymæssig monumentzone.

Landsbyerne Hlinné, Jiříkovice, Maršovice, Olešná, Petrovice, Pohledec, Rokytno, Slavkovice og Studnice er administrative dele af Nové Město na Moravě.

Etymologi 
Byens navn betyder bogstaveligt talt "Ny by i Mæhren".

Geografi 
Nové Město na Moravě ligger omkring 9 km  øst for Žďár nad Sázavou og 53 km  nordvest for Brno  i Křižanov-højlandet, i de højeste dele af hele   det Bøhmisk-mæhriske højland. Det meste af  kommunens område ligger  i det beskyttede landskabsområde Žďárské vrchy. Den højeste top i området er Kopeček på 822 meter  over havets overflade.

Historie 
Den første skriftlige omtale af Nové Město na Moravě er fra 1267 under navnet Bočkov. Den blev grundlagt under koloniseringen af den kongelige burggraf  Boček af Obřany, efter at det nærliggende cistercienserkloster i Žďár nad Sázavou blev oprettet i 1252 (eller senest i 1255). Navnet Nové Město blev brugt for første gang i et skøde fra kong Wenceslaus 2.  fra 1293, og det blev først omtalt som en købstad.

I 1312 blev Nové Město arvet af Lipás herrer. Sandsynligvis i slutningen af 1300-tallet havde de bygget en fæstning her. I 1496 blev det erhvervet af Vilhelm 2. af Pernštejn. Under Pernštejns styre (især under Vratislav 2. af Pernštejn i 1561-1582) oplevede byen et økonomisk boom. Renæssancens rådhus blev bygget, og fæstningen blev ombygget til et renæssanceslot. Familien Pernštejn ejede Nové Město indtil 1588. De næste ejere var Vilém Dubský, der rekonstruerede slottet, ærkebiskop Franz von Dietrichstein, og familien Kratzer, som tog sig af godsets økonomiske velstand og støttede glasfremstilling og et jernværk på godset.

I slutningen af det 19. århundrede udviklede skisport sig, og  byen blev et centrum for vintersport. Jernbanen blev bygget i 1905.

Seværdigheder 

Midt i det historiske centrum ligger Vratislavovo-pladsen, opkaldt efter Vratislav af Pernštejn, hvor de fleste af byens markante bygninger er placeret. Den aflange plads er omgivvet af renæssance-, barok- og nyklassicistiske huse.

Midt på pladsen ligger kirken Sankt Cunigunde, det ældste monument i byen. Den første omtale af kirken er fra 1362. Det har facade-sgraffito-dekoration af den indfødte kunstner Karel Němec fra 1928-1929. Der er også et springvand af Karel Němec på pladsen.
Slottet i Nové Město na Moravě blev genopbygget i barokstil i det 18. århundrede og i nyrenæssancestil i 1874. I dag huser bygningen et Horácko Galleri, der fokuserer på glasfremstilling, landskabspleje og skulptur fra det 20. århundrede.

Renæssancebygningen i det tidligere rådhus fungerer nu som Horácko-museet.

Referencer 

 
 Official tourist portal 

Vintersportssteder i Tjekkiet
Byer i Tjekkiet
Byer i Vysočina
Onkel Hans (Looney Tunes)

Onkel Hans eller Rødskæg (engelsk navn Yosemite Sam) er en tegnefilmsfigur i Looney Tunes og Merrie Melodies-serien af tegnede kortfilm produceret af Warner Bros. Hans engelske navn er taget fra Yosemite National Park fra Californien. Han er en af Snurre Snup's modstandere og hans ærkefjende sammen med Elmer Fjot.  Han er almindeligvis portrætteret som en ondsindet og ekstremt aggressiv, revolver-bevæbnet bandit eller cowboy med et voldsomt temperament og et stærkt had for kaniner, især Snurre.

Referencer

Noter

Eksterne henvisninger 
 
 
 
 

Tegnefilmsfigurer
Tegnefilmsfigurer fra USA
Marvin Marsmand

Marvin Marsmand (engelsk navn Marvin the Martian) er en rumvæsenfigur fra Looney Tunes og Merrie Melodies -serien. Han optræder ofte som en skurk i tegnefilm og videospil og bærer en romersk soldats hjelm og nederdel . I den danske version, lægger Lars Thiesgaard stemme til Marvin. Blandt andet har Mel Blanc, Joe Alaskey, Bob Bergen og Eric Bauza lagt stemme til figuren.

Eksterne henvisninger 
 
 
 
 

Tegnefilmsfigurer
Tegnefilmsfigurer fra USA
Sylvester (Looney Tunes)

Sylvester J. Pussycat, Sr. er en tegnefilmsfigur, en antropomorf kat i tegnefilmserien Looney Tunes og Merrie Melodies  De fleste af hans optrædener i serien handler tit om at han jagter Pip, Speedy Gonzales.

Referencer

Eksterne henvisninger 
 
 

Tegnefilmsfigurer
Fiktive dyr
Pip (Looney Tunes)

Pip eller Piphans (engelsk navn Tweety Bird) er en gul kanariefugl i Warner Bros. Looney Tunes og Merrie Melodies serie af animerede tegnefilm. Navnet "Tweety" er en leg med ord, da det oprindeligt betød "sweetie", sammen med "tweet" er et engelsk lydord for lyde af fugle. Hans karakteristika er baseret på Red Skeltons berømte "Junior the Mean Widdle Kid". Han optrådte i 46 tegnefilm under amerikanske tegnefilms guldalder, lavet mellem 1942 og 1964.

Referencer

Noter 

Tegnefilmsfigurer
Fiktive dyr